पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बने चक्रवात के कारण जिले में मौसम एक बार फिर बदला है। शनिवार सुबह से काले बादल छाए रहे, लेकिन बारिश नहीं हुई। मौसम विभाग ने जिले के लिए यलो अलर्ट जारी कर अगले 24 घंटे में बारिश के साथ तेज हवा-आंधी चलने की चेतावनी दी है। राजस्थान में ऊपरी हवा का चक्रवात सक्रिय है। इस कारण नमी बन रही है। इससे मौसम में बदलाव आया है। शुक्रवार रात से ही इसका असर दिखने लगा था। रात में भी तेज हवा चली। शनिवार सुबह से बादल छाए रहे। धीरे-धीरे ये घने होते गए। हालांकि जिले में कहीं भी बारिश नहीं हुई।
बादल छाने का असर तापमान पर पड़ा। दिन के तापमान में चार डिग्री और रात के तापमान में 3 डिग्री तक की गिरावट आई है। शनिवार को अधिकतम तापमान 37 और न्यूनतम तापमान 25 डिग्री सेल्सियस दर्ज किया गया।
चक्रवात का असर आज भी
मौसम वैज्ञानिक डॉ. गुरुदत्त मिश्रा ने बताया चक्रवात का असर लगभग पूरे मध्यप्रदेश पर दिख रहा है। अगले 24 घंटे में बारिश के साथ तेज हवा-आंधी चलने और बिजली चमकने के आसार हैं। रविवार को भी चक्रवात का असर बना रहेगा। इसके बाद मौसम साफ होने लगेगा।
मानसून में हो सकती है देरी
मौसम विभाग के अनुसार इस बार मानसून कुछ दिन देरी से आ सकता है। विभाग की जानकारी अनुसार मानसून जून में दो से तीन दिन की देरी से आएगा। बुरहानपुर में प्री-मानसून गतिविधियां जून से शुरू हो जाती है और 15 जून तक मानसून दस्तक देता है। इस बार इसमें देरी होने के आसार हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva zho_Hant eng_Latn